OpenLLM-France/wikimedia huggingface dataset:
# Dama bularra erakusten

Dama bularra erakusten (baita ere Bularra erakusten duen dama bezala ezagututa) egile garbiko Pizkundeko margolan ospetsua da. Bi dira egilearen inguruko hipotesi nagusiak: Tintorettok 1545an margotu zuenarena eta bere semearena, Domenico Tintoretto, datazio berriagoaz, 1570aren ingurukoa. Pradoko Museoaren katalogoak bigarren hau hobetsi du. Margolanean agertzen den modeloaren identifikazioa ere ez dago garbi; batzuentzat margolariaren familiakoa zen Marietta Robusti izan daiteke, beste batzuentzat Veneziako kortesana zen Verónica Franco izan daiteke. Lan honetan argiak garrantzi berezia du, gaztearen bularrak azpimarratzen baititu.

## Erreferentziak

* ↑ https://www.museodelprado.es/coleccion/obra-de-arte/dama-descubriendo-el-seno/d35be5fe-c294-43c8-ab61-db79d4fd39c5

## Kanpo estekak

* (Gaztelaniaz):Margolanaren katalogazioa Pradoko Museoan.
* Datuak: Q5650332
# Damage (1992ko filma)

Damage (euskaraz Zauritua), 1992ko Louis Malle frantziarrak zuzendutako amodiozko drama film erotiko bat da. Josephine Hart irlandar idazlearen 1992ko izenburu berdineko eleberrian oinarritua dago. Jeremy Irons, Juliette Binoche, Miranda Richardson, Rupert Graves, Ian Bannen eta Leslie Caron aktoreek antzeztu zuten.
Taldeko emakumezko aktore onenaren Oscar Sariaren (Miranda Richardson) izendapena jaso zuen.

## Argumentua

Oharra: Atal honek istorio osoa edo amaiera argitzen du.
Stephen Fleming (Jeremy Irons) doktorea Ingrid (Miranda Richardson) emaztearekin ezkondua egon arren Martyn (Rupert Graves) semearen Anna Barton (Juliette Binoche) frantziar neskalagunarekin ezkutuko amodio harreman pasional eta arriskutsu bat izango du. Stephen Erresuma Batuko Parlamentuko parlamentari errespetagarria da, baina Annarekin egoteko dena uzteko prest agertuko da, aldiz, Anna, kalkulatzailea eta pragmatikoa da, eta Martyn mutilagunarekin ezkontzeko erabakia hartu du.

## Aktoreak

* Jeremy Irons: Stephen Fleming doktorea
* Juliette Binoche: Anna Barton
* Miranda Richardson: Ingrid Thompson-Fleming
* Rupert Graves: Martyn Fleming
* Ian Bannen: Edward Lloyd
* Peter Stormare: Peter Wetzler
* Leslie Caron: Elizabeth Prideaux
* Julian Fellowes: Donald Lyndsay parlamentaria
* Ray Gravell: Fleming doktorearen txoferra

## Kanpo estekak

* IMDBko fitxa irakurgai (Ingelesez)
* Datuak: Q1542915
# De administrando imperio

De administrando imperio (Inperioaren administrazioari buruz), Konstantino VII.a bizantziar enperadorearen literatura lan osoari erreferentzia egiteko erabiltzen den izenburua da, 950 aldera idatzia izan zena. Bere jatorrizko izenburua Pros ton idion yion Romanon (Gure seme propio Romanori, grezieraz "Προς τον ίδιον υιόν Ρωμανόν") eta barne eta kanpo politika gidaliburu bat da, bere seme eta ondorengo Romano II.ak erabil zezan. Herri ezberdin mordo bat bizi den inperio bat gobernatzeko eta kanpoko etsaien aurka borrokatzeko aholkuak eskaintzen ditu.

## Kanpo estekak

* Datuak: Q463903
# De agri cultura

De agri cultura, euskaraz Nekazaritzaren gainean, Katon Maior erromatar idazlearen tratatu bat da, nekazal ekonomiari buruzko. Estilo labur eta sinple batez idatzrik dago. Bi atal nagusi ditu: lehenengoan lurren kudeaketaz aritzen da modu ordenatu batez; bigarrenean berriz, nekazaritzari buruzko datu bilketa hutsa da, non askotan aurretik emandako informazioen errepikapenak agertzen diren.

## Kanpo estekak

* Datuak: Q1180565
# De Witt (Nebraska)

De Witt Nebraskako herri bat da. Saline konderrian kokatua dago. 2010ean 513 biztanle zituen, 1,08 kilometro koadrotan banatuta.

## Ikus, gainera

* Saline konderria

## Kanpo estekak

* Datuak: Q2454171
* Multimedia: De Witt, Nebraska / Q2454171
# De Zoom-Kalmthoutse Heide

De Zoom-Kalmthoutse Heide mugaz bestaldeko parkea (nederlanderaz: Grenspark De Zoom - Kalmthoutse Heide; frantsesez: Parc transfrontalier de Zoom-Kalmthoutse Heide) Flandria eta Herbehereak artean dagoen naturagune babestua da. 2001. urtean sortu zuten Flandriako Kalmthoutse Heide eta Herbehereetako De Zoom parkeak bilduz. Guztira 37,50 km²-ko azalera du eta txilardiz osaturik dago.

## Kanpo estekak

* Webgune ofiziala (Nederlanderaz)
* Datuak: Q2156810
* Multimedia: Kalmthoutse Heide / Q2156810
# De Wolden

De Wolden (entzun) Herbehereetako Drenthe probintziako herria da. 2010eko urtarrilaren 1eko erroldaren arabera, herriak 23.549 biztanle zituen.

## Ikus, gainera

* Drenthe

## Kanpo estekak

* (Nederlanderaz) Udalaren webgunea.
* Datuak: Q835108
* Multimedia: De Wolden / Q835108
# De Witt (Illinois)

De Witt Illinoiseko herri bat da. De Witt konderrian kokatua dago. 2010ean 184 biztanle zituen, 0,68 kilometro koadrotan banatuta.

## Ikus, gainera

* De Witt konderria

## Kanpo estekak

* Datuak: Q594394
# De Witt (Missouri)

De Witt Missourieko hiri bat da. Carroll konderrian kokatua dago. 2010ean 124 biztanle zituen, 0,62 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q953036
# De Witt udalerria, Clinton konderria (Iowa)

De Witt udalerria Ameriketako Estatu Batuetako Iowa estatuko udalerri bat da, Clinton konderrian. Azken zentsuaren arabera 6.834 biztanle zituen, 54.48 milia karratu (141.1 km$^2$) eremuan.

## Ekonomia

2020ko zentsuaren arabera, De Witt udalerriak 2411 etxebizitza zeuden. Per capita diru-sarrerak 33.615 estatubatuar dolar ziren.

## Kanpo estekak

* Datuak: Q1010450
# De Vlaamse Leeuw

De Vlaamse Leeuw (euskaraz: Flandriako lehoia) Flandriako ereserkia da.
Nahiz eta 1900 urterako jadanik Flandriako nazionalistek abestia erabili, 1973ko uztailaren 3 arte ez zen herrialdeko ereserki ofizial bihurtu. Gero, 1985eko uztailaren 11an, bai musika bai hitzak ofizialki argitaratuak izan ziren.

## Musika

Karel Miryk (1823—1899) moldatu zuen, itxuraz Robert Schumannen Sonntags am Rhein eraginda.

## Hitzak

1847ko uztailean Hippoliet Van Peenek (1811—1864) idatzi zituen. Batzuk diote, Nikolaus Beckers alemaniarren Sie sollen ihn nicht haben, / den freien Deutschen Rhein, / So lang sich Herzen laben / An seinem Feuerwein (euskaraz: Inoiz ez dute lortuko,/ gure Rhin alemaniarra,/ gure bihotzak bere ardo sutsua,/ dastatzen duen bitartean) abestiaren eragina zutela.

### Nederlanderaz

    Zij zullen hem niet temmen, de fiere Vlaamse Leeuw,
    Al dreigen zij zijn vrijheid met kluisters en geschreeuw.
    Zij zullen hem niet temmen, zolang een Vlaming leeft,
    Zolang de Leeuw kan klauwen, zolang hij tanden heeft.
       Korua:
       Zij zullen hem niet temmen, zolang een Vlaming leeft,
       Zolang de Leeuw kan klauwen, zolang hij tanden heeft.
    De tijd verslindt de steden, geen tronen blijven staan:
    De legerbenden sneven, een volk zal nooit vergaan.
    De vijand trekt te velde, omringd van doodsgevaar.
    Wij lachen met zijn woede, de Vlaamse Leeuw is daar.
       Korua
Poemak baditu beste estrofak abesten ez direnak:
    Hij strijdt nu duizend jaren voor vrijheid, land en God;
    En nog zijn zijne krachten in al haar jeugdgenot.
    Als zij hem machteloos denken en tergen met een schop,
    Dan richt hij zich bedreigend en vrees'lijk voor hen op.
       Korua
    Wee hem, de onbezonnen', die vals en vol verraad,
    De Vlaamse Leeuw komt strelen en trouweloos hem slaat.
    Geen enkle handbeweging die hij uit 't oog verliest:
    En voelt hij zich getroffen, hij stelt zijn maan en briest.
       Korua
    Het wraaksein is gegeven, hij is hun tergen moe;
    Met vuur in't oog, met woede springt hij den vijand toe.
    Hij scheurt, vernielt, verplettert, bedekt met bloed en slijk
    En zegepralend grijnst hij op's vijands trillend lijk.
       Korua

## Kanpo estekak

* Datuak: Q876594
# De Witt (Iowa)

De Witt Iowako hiri bat da. Clinton konderrian kokatua dago. 2010ean 5.322 biztanle zituen, 15,49 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q990866
* Multimedia: DeWitt, Iowa / Q990866
# Cuevitas (Texas)

Cuevitas Ameriketako Estatu Batuetako erroldak esleitutako leku bat da. Hidalgo konderrian dago, Texas estatuan. 33 biztanle ditu, 0,865173 kilometro koadroko azaleran banatuta.

## Ikus, gainera

* Hidalgo konderria

## Kanpo estekak

* Datuak: Q978627
# Cuezva

Cuezva Valle de Tobalinako herria da, Burgosen. Espainiako Estatistika Institutuaren arabera, 2007an 14 biztanle zituen.

## Kanpo estekak

* Datuak: Q5794345
# Cuggiono

Cuggiono Italiako udalerri bat da. Milango probintzian kokatuta dago, Lombardia eskualdean. 8.106 biztanle ditu, 14,93 kilometro koadroko azaleran banatuta.

## Mugakideak

Cuggionok honako udalerri hauekin egiten du muga:
Arconate Bernate Ticino Buscate Castano Primo Galliate Mesero Robecchetto con Induno Inveruno

## Kanpo estekak

* Datuak: Q42975
* Multimedia: Cuggiono / Q42975
# Cuevesko geltokia

Cueves Asturiasko Printzerriko tren geltoki bat da, Ribeseya udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R2Oviedo/UviéuCualloto • el Berron • la Pola Siero • Lieres • Nava • Ḥuentesanta • Cecea • Carancos • Pintueles • l'Infiestu–Geltokia • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • Po • Llanes • San Roque l'Acebal • Vidiago • Pendueles • Colombres • Unquera • Pesues • San Vicente de la Barquera • el Barcenal • Roiz • Treceño • Cabezon de la Sal • Puente San Miguel • Torrelavega–ErdiaSantander⁠
R2aOviedo/Uviéula Corredoria • Parque Principado • Cualloto • Meres • Fonciello • el Berron • la Carrera • la Pola Siero • los Corros • Lieres • el Remediu • Llames • Nava • Ḥuentesanta • Cecea • Carancos • Pintueles • l'Infiestu–Geltokia • l'Infiestu–Geralekua • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • PoLlanes :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18600368
* Multimedia: Cuevas train station / Q18600368
# Cuffley

Cuffley, Ingalaterrako erdialdean dagoen udalerri bat da, Hertfordshire konderrian.
2011n 4.295 biztanle zituen.
* Datuak: Q1968915
* Multimedia: Cuffley / Q1968915
# Cugliate-Fabiasco

Cugliate-Fabiasco Italiako udalerri bat da. Vareseko probintzian kokatuta dago, Lombardia eskualdean. 3.096 biztanle ditu, 6,54 kilometro koadroko azaleran banatuta.

## Mugakideak

Cugliate-Fabiascok honako udalerri hauekin egiten du muga:
Cadegliano-Viconago Cremenaga Cunardo Grantola Marchirolo Montegrino Valtravaglia Cuasso al Monte Valganna

## Kanpo estekak

* Datuak: Q39650
* Multimedia: Cugliate-Fabiasco / Q39650
# Diana Nyad

Diana Nyad (New York, 1949ko abuztuaren 22a) idazlea, kazetaria eta distantzia luzeko igerilaria da, eta erresistentzia-txapelketetan munduko errekorra lortua du. Une batean, 30. postuan zegoen Estatu Batuetako squash jokalarien artean. 2013ko irailaren 2an, bosgarren saioan, Diana Nyad-ek 164 kilometro egin zituen Habanatik (Kuba) Key Westera (Florida). Lesbiana da erabat, eta aitaordearen eta entrenatzailearen sexu-abusuen biktima izan zen.

## Erreferentziak

* ↑ "Diana Nyad". American Public Media. 2004. Consultado el 2 de septiembre de 2011.
* ↑ Nadadora estadounidense Nyad completó recorrido histórico; Prensa Latina. Consultado el 2 de septiembre de 2013.
* ↑ "La nadadora Diana Nyad completa histórica travesía de Cuba a Florida"; BBC Mundo, 2 de septiembre de 2013. Consultado el 2 de septiembre de 2013.
* ↑ The Associated Press (2013) "Nyad 1st to Swim to Florida From Cuba Without Cage"; The New York Times, 2 Sept 2013. Consultado el 2 de septiembre de 2013.
* ↑ (Gaztelaniaz) @NatGeoES. (2023-06-05). «Cómo pudo Diana Nyad cruzar a nado de Cuba a Florida a los 64 años» National Geographic (Noiz kontsultatua: 2023-09-11).
* ↑ Fernández, Juan José. (8 de septiembre de 2016). Una gesta antes de jubilarse. .

## Kanpo estekak

* Datuak: Q5271254
* Multimedia: Diana Nyad / Q5271254
# Diana Poitierskoa

Diana Poitierskoa, Valentinois eta Étampesko dukesa, (Saint-Vallier, Drôme, 1499ko irailaren 3a - Anet, Eure eta Loir, 1566ko apirilaren 25a) Frantziako aristokrata nabarmena izan zen, Henrike II.a Frantziakoaren maitalea. Eragin handia izan zuen erregearen gortean.
* Datuak: Q276010
* Multimedia: Diane de Poitiers / Q276010
# Diana Rigg

Dame Enid Diana Elizabeth Rigg (Doncaster, 1938ko uztailaren 20a - Londres, 2020ko irailaren 10a) ingeles aktorea da. Antzerkian, telebistan eta zineman antzeztu zuen. The Avengers telesailean, On Her Majesty's Secret Service filmean eta Tronuen Jokoa telesailean antzeztu zuen. Antzerkiko aktore karrera luzea ere izan zuen.

## Filmografia

* A Midsummer Night's Dream, 1968
* Mini-Killers, 1969
* The Assassination Bureau, 1969
* On Her Majesty's Secret Service, 1969
* Julius Caesar, 1970
* The Hospital, 1971
* Theatre of Blood, 1973
* A Little Night Music, 1977
* The Great Muppet Caper, 1981
* Evil Under the Sun, 1982
* Snow White, 1987
* A Good Man In Africa, 1994
* Parting Shots, 1999
* Heidi, 2005
* The Painted Veil, 2006
* The Honourable Rebel
* Breath, 2017
* Last Night In Soho, 2021
* Datuak: Q232876
* Multimedia: Diana Rigg / Q232876
# Diana Sacayán

Amancay Diana Sacayán (Tucumán, 1975eko abenduaren 31 – Buenos Aires, 2015eko urriaren 11) argentinar ekintzailea izan zen. Bere bizitzan zehar giza eskubideen eta Argentinako eta inguruko herrialdetako trabestien aintzatespen eta gizarteratzearen alde lan egin zuen.
2015eko urriaren 11n erail zuten. 2018ko ekainaren 18an Buenos Aires Hiriko 4. Aho Epaitegi Kriminalak bere hiltzailea zigortu zuen jurisprudentzia ezarri zuen ebazpen historikoa plazaratuz. Izan ere, Argentinako justiziak lehen aldiz, trabesti baten hilketa genero-nortasunarengatiko gorroto-krimentzat hartu baitzuen.
* Datuak: Q28502331
* Multimedia: Amancay Diana Sacayán / Q28502331
# Diana Morawe

Diana Morawe (Alemania, XX.mendea) alemaniar gimnasta artistikoa da. Ekialdeko Alemaniarekin lehiatuz, 1983an brontzezko domina lortu zuen taldekako lehiaketan.

## Kirolari ibilbidea
### 1983

Budapesten egin zen Munduko Txapelketan, taldekako brontzea lortu zuen, Sobietar Batasunaren eta Errumaniaren ondoren. Taldekideak Maxi Gnauck, Gabriele Faehnrich, Astrid Heese, Silvia Rau eta Bettina Schieferdecker izan ziren.

## Erreferentziak

* ↑ Diana Morawe. .

## Kanpo estekak

* Datuak: Q42564580
# Diana Pey

Diana Pey Casado (Madril, 1922ko martxoaren 8a – Miami, Estatu Batuak, 1988) pianista eta musikagilea izan zen, Espainiako Gerra Zibilaren ondoren erbesteratua. Lehenbizi Txilen bizi izan zen, eta gero Estatu Batuetan.

## Biografia

1939ko irailaren 3an iritsi zen Txilera, Winnipeg ontzian, Espainiako Gerra Zibileko beste errefuxiatu askorekin batera. Manuela Casado amarekin, Víctor eta Raúl nebekin eta Lorenzo Colli senarrarekin bidaiatu zuen.
Txilen, Vitalicia Irrati Kooperatiban lan egin zuen, pianoa jotzen kantariak laguntzen. Txileko Unibertsitateko Arte Fakultateko Musika Kontserbatorio Nazionalean ikasi zuen, eta dekanorde eta dekano subrogatzailea izatera iritsi zen.
1988an hil zen, 65 urte zituela, Miamin, Estatu Batuetan, Txiletik erbesteratua izan ondoren.

## Erreferentziak

* 1 2 Boenke, Heidi. (1988). Flute Music by Women Composers: An Annotated Catalog. ABC-CLIO.
* ↑ Bradanovic, Tomás. Grandes ariqueños: Raúl Pey Casado. .
* 1 2 3 4 Gálvez Barraza, Julio. «Por obra y gracia del Winnipeg» rediris.es.

## Kanpo estekak

* Datuak: Q20906761
# Diana Ross

Diane "Diana" Ernestine Ross (Detroit, Michigan, 1944ko martxoaren 26a - ) aktore eta abeslari estatubatuarra da. The Supremes taldeko partaidea ere izan zen.

## Top Ten izandako singleak

Hona hemen Billboard Hot 100 (US) edo UK Singles chart (UK) zerrendetan hamar onenen artean (ingelesez: Top Ten) izandako singleak:
* 1970: "Ain't No Mountain High Enough" (US #1, UK #6)
* 1970: "Remember Me" (UK #7)
* 1971: "I'm Still Waiting" (UK #1)
* 1971: "Surrender" (UK #10)
* 1973: "Touch Me in the Morning"(US #1, UK #9)
* 1973: "All Of My Life" (UK #9)
* 1974: "You Are Everything" (Marvin Gayerekin batera) (UK #5)
* 1975: "Theme From Mahogany (Do You Know Where You're Going To)" (US #1, UK #5)
* 1976: "Love Hangover" (US #1, UK #10)
* 1980: "Upside Down" (US #1, UK #2)
* 1980: "I'm Coming Out" (US #5)
* 1980: "My Old Piano" (UK #5)
* 1980: "It's My Turn" (US #9)
* 1981: "Endless Love" (Lionel Richierekin batera) (US #1, UK #7)
* 1981: "Why Do Fools Fall in Love" (US #7, UK #4)
* 1982: "Mirror Mirror" (US #8)
* 1982: "Work That Body" (UK #7)
* 1982: "Muscles" (US #10)
* 1985: "Missing You" (US #10)
* 1986: "Chain Reaction" (UK #1)
* 1991: "When You Tell Me That You Love Me" (UK #2)
* 1992: "One Shining Moment" (UK #10)
* 1999: "Not Over You Yet" (UK #9)
* 2005: "When You Tell Me That You Love Me" (Westlife taldearekin batera) (UK #2)

## Top Ten izandako albumak

Hona hemen AEB edo EBko zerrendetan izandako hamar onenen arteko albumak:
* 1970: Diana Ross (US R&B #1))
* 1971: I'm Still Waiting edo Surrender (UK #10)
* 1973: Lady Sings the Blues (US #1)
* 1973: Touch Me in the Morning (US #5; UK #7)
* 1973: Diana & Marvin (Marvin Gayerekin batera) (UK #6)
* 1976: Diana Ross (US #5; UK #4)
* 1976: Diana Ross' Greatest Hits (UK #2)
* 1979: 20 Golden Greats (UK #2)
* 1980: Diana (US #2)
* 1981: Endless Love (US #9)
* 1982: Love Songs (UK #5)
* 1983: Portrait (UK #8)
* 1993: One Woman: The Ultimate Collection (UK #1)
* 1995: Take Me Higher (UK #10)

## Filmagintza

* The T.A.M.I. Show (1964)
* Beach Ball (1965)
* Lady Sings the Blues (1972)
* Mahogany (1975)
* The Wiz (1978)
* The Making and Meaning of We Are Family (2002)

## Kanpo loturak

* Webgune ofiziala
* Datuak: Q36290
* Multimedia: Diana Ross / Q36290
# David Rudisha

David Lekuta Rudisha (Kilgoris, Kenia, 1988ko abenduaren 17a) 800 metroko lasterketan espezializatutako atleta bat da. Lortutako arrakasta handienak Olinpiar Jokoetan eta munduko txapelketan irabaztea ditu. Horretaz gain, Londresko 2012ko Olinpiar jokoetan munduko errekorra lortu zuen, 1’ 40” 91 denborarekin. 2010eko denboraldian, urteko atleta onenaren saria eman zioten.

## Ibilbidea

David Rudisha, Daniel Rudisha atletaren semea da . Aitak 1968an Olinpiar Jokoetan domina lortu zuen.
David Rudishak bere kirol ibilbidea 2004an hasi zuen, dekatloiko modalitatean, eta 2005ean Con O'Connel entrenatzaile irlandarrak gomendatu zion 800 metroetako espezialitatea probatzea. Bertan, munduko txapelketa juniorrean urrezko domina lortu zuen.
2008ko Pekingo Olinpiar Jokoetara ezin izan zen aurkeztu, lesio baten erruz. 2009an, Berlingo munduko txapelketan finalerdietaraino heltzea lortu zuen.

## Londresko Olinpiar Jokoak

2012ko ekainaren 9an, lehen aldiz lasterka egin zuen txapelketa garrantzitsu batean, Diamond League txapelketan, New Yorken. 1’ 41” 12 denborarekin irabazi zuen. Ameriketako Estatu Batuetan ordu arte egin zen denborarik onena lortu zuen. Ekainaren 24an lehenengoz sailkatu zen Olinpiar Jokoetarako 800 metroko proban, Nairobin.
Londresen, 2012ko abuztuaren 9an, Olinpiar Jokoetako 800 metroko lasterketan urrezko domina lortu zuen, munduko marka hautsita, 1’ 40’’ 91 denborarekin.
Gaur egun Rudisha, 800 metroetan, munduko atletarik onena da.

## Marka pertsonalak

| ESPEZIALITATEA | DENBORA | LEKUA | EGUNA |
| 400m | 45, 15 s | Nairobi | 2013/05/03 |
| 800 m | 1’ 40’’ 91 | Londres | 2012-08-09 |

## Erreferentziak

* ↑ «Olympedia – Daniel Rudisha» www.olympedia.org (Noiz kontsultatua: 2020-10-20).
* ↑ Gurrutxaga, Ione. «Marka ez du edonork lortzen» Berria (Noiz kontsultatua: 2022-10-14).
* ↑ «Rudisha, urrezko domina eta munduko errekorra» EITB (Noiz kontsultatua: 2022-10-14).
* ↑ (Ingelesez) David Rudisha bibiography. .
* ↑ «David RUDISHA | Profile | World Athletics» worldathletics.org (Noiz kontsultatua: 2022-10-14).

## Kanpo estekak

* Datuak: Q1659
* Multimedia: David Rudisha / Q1659
# David Scott

David Randolph Scott (San Antonio, Texas, 1932ko ekainaren 6a) estatubatuar astronauta, ingeniari eta militar ohia da. Bere aitaren eragina zela eta, hiru urterekin abiazioaz interesatu zen. West Point akademia ospetsuan graduatu zen. Apolo 15 misioaren komandante gisa, Ilargian oina jarri zuen zazpigarren gizona izan zen. Bertan, Galileoren grabitatearen teoria frogatu zuen. Horrek esaten zuenez, luma eta mailu bat aldi berean eroriko dira airerik ez egotekotan. Hala gertatu zen Ilargian. 1971. urtean, 39 urte zituela, Ilargira heldu zen. Hurrengo sei urteetan zehar NASAn lan egin zuen. 2004. urtean, Two Sides of the Moon: Our Story of the Cold War Space Race liburua argitaratu zuen Aleksei Leonov astronautarekin batera, espazioan lehen aldiz ibili zuen gizona, alegia.
* Datuak: Q278656
* Multimedia: David Scott (astronaut) / Q278656
# David Seaman

David Andrew Seaman, ezagunagoa David Seaman izenarekin, (Rotherham, South Yorkshire, Ingalaterra, 1963ko irailaren 19a - ) futbolari ohi ingelesa da. Atezain postuan jokatzen zuen eta Ingalaterrako atezain onenatzat hartua da.

## Palmaresa

* 3 Premier League (1991, 1998, 2002)
* 4 Ingalaterrako Kopa (1993, 1998, 2002, 2003)
* Ingalaterrako Ligako Kopa (1993)
* Europako Superkopa (1994)
* Datuak: Q214498
* Multimedia: David Seaman / Q214498
# David Rubín

David Rubín Miguélez (Ourense, 1977ko urriaren 19a-) marrazkilari eta komikigile galiziarrik emankorrenetarikoa da. Izan ere, hainbat lan eta elkarlano argitaratu izan ditu, galizieraz zein gaztelaniaz.
"Limaía Produccións" eta "Polaqia" kolektibotan parte hartu du eta elkarlanak egin ditu aldizkari galiziar ezagunetarako, "BD Banda" eta "Barsowia" besteak beste. "Astiberri"n argitara eman ditu haren lehenengo albumak. Hainbat sari lortu izan ditu komikien munduan. Halaber, marrazki bizidunak ere egin izan ditu.

## Bilbiografia

* "El circo del desaliento" (2005)
* "La tetería del Oso Malayo" (2006)
* "Corazón de tormentas" (2006)
* "Onde ninguén pode chegar" (2006)

## Ikus, gainera

* Komikia Galizian

## Kanpo loturak

* (Gaztelaniaz) "De tripas corazón" blog pertsonala
* (Galizieraz) Aipamena "Banda Deseñada"ren webgunean
* Datuak: Q2005814
* Multimedia: David Rubín / Q2005814
# David Salle

David Salle (Norman, Oklahoma, AEB, 1952ko irailaren 28a) estatubatuar margolaria da.

## Biografia

Kaliforniako Arte Institutuan egin zituen ikasketak (1970-1975). Gero, New Yorkera joan zen bizitzera, eta 1980 inguruan hasi zen aintzat hartua izaten, Mary Boone arte-salerosleak ezagutarazi zuenean.
Irudiak eta hitzak modu konplexu eta sarritan misteriotsuen bidez elkartuz egindako lanengatik da ezaguna. Margolanok esanahiak eta istorioak iradokitzen dituzte, baina interpretatzen zailak dira. Salle artista postmoderno eta neoespresionistatzat hartu izan dute, baina nekez sailka daiteke mugimendu jakin batean. Erabiltzen dituen irudietako asko herri-kulturatik hartuak dira, marrazki bizidunetatik eta iragarkietatik, esate baterako. Collage teknika erabiltzen du sarritan, baina paper-zatiez eta argazkiez gainera, bestelako objektuak ere itsasten ditu, hala nola zeramika-poteak eta hautsitako aulki-hankak. Margolan horietako askok emakume biluziak irudikatzen dituzte, zeinak pornografikotzat har baitaitezke, kritikari batzuen esanean. Margolanez gainera, argazkiak, filmak eta eskulturak ere egiten ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) David Salle Studio webgunea
* Datuak: Q2637678
# David Sassoli

David Maria Sassoli (Florentzia, 1956ko maiatzaren 30a - Aviano, 2022ko urtarrilaren 11) italiar kazetari eta politikaria izan zen. Europako Parlamentuko lehendakaria izan zen 2019tik hil zen arte.
Politika Zientzia ikasi zuen Erromako Unibertsitatean, eta kazetari aritu zen Il Tempo egunkarian. 1985ean, Il Giorno egunkarira aldatu zen. 1992tik telebistan lan egin zuen.
2009an Alderdi Demokratikoa zentro-ezkerreko alderdiko kide gisa sartu zen politikan. Ekainean Europako Parlamentuko kide hautatu zuten, eta 2014 eta 2019an berrautaketa irabazi zuen. 2019tik hil zen arte Legebiltzarreko presidente izan zen.

## Kanpo estekak

* Datuak: Q2391857
* Multimedia: David Sassoli / Q2391857